CELEX: 32010R0350
Language: et
Date: 2010-04-23 00:00:00
Title: Komisjoni määrus (EL) nr 350/2010, 23. aprill 2010 , metioniini hüdroksüanaloogi mangaankelaadi lubamise kohta kõikide loomaliikide söödalisandina (EMPs kohaldatav tekst)

24.4.2010   
            
            
               ET
            
            
               Euroopa Liidu Teataja
            
            
               L 104/34
            
         KOMISJONI MÄÄRUS (EL) nr 350/2010,
   23. aprill 2010,
   metioniini hüdroksüanaloogi mangaankelaadi lubamise kohta kõikide loomaliikide söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus käesoleva määruse lisas kirjeldatud valmistisele loa andmiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotluses käsitletakse metioniini hüdroksüanaloogi mangaankelaadi lubamist kõikide loomaliikide söödalisandina, mis tuleb klassifitseerida söödalisandite kategooriasse „toitainelised lisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) otsustas oma 9. detsembri 2009. aasta arvamuses (2) (mida loetakse koos 15. septembri 2009. aasta (3) ja 15. aprilli 2008. aasta arvamusega (4), et metioniini hüdroksüanaloog mangaankelaat ei avalda kahjulikku mõju loomatervisele, inimeste tervisele ega keskkonnale. 15. aprilli 2008. aasta arvamuse kohaselt võib seda valmistist käsitada omastatava mangaani allikana ja see vastab kõikide loomaliikide jaoks ette nähtud toiteaineliste lisandite kriteeriumidele. Toiduohutusameti arvamuses soovitatakse kasutajate ohutuseks asjakohaseid meetmeid. Toiduohutusameti arvates ei ole vaja turustusjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud ühenduse tugilabori aruande söödalisandi analüüsimeetodi kohta söödas.
            
         
               (5)
            
            
               Kõnealuse valmistise hindamine näitab, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Komisjoni 5. veebruari 2010. aasta määrusega (EL) nr 103/2010 (metioniini hüdroksüanaloogi mangaankelaadi lubamise kohta broilerkanade söödalisandina) (5) on juba antud luba kõnealuse valmistise kasutamiseks broilerkanade söödalisandina. Seega tuleks kõnealune määrus kehtetuks tunnistada.
            
         
               (7)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud valmistist, mis kuulub söödalisandite kategooriasse „toitainelised lisandid” ja funktsionaalrühma „mikroelementide ühendid”, lubatakse kasutada söödalisandina loomasöötades kõnealuses lisas sätestatud tingimustel.
   Artikkel 2
   Määrus (EL) nr 103/2010 tunnistatakse kehtetuks.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. aprill 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  The EFSA Journal (2010); 8(1):1424.
   
      (3)  The EFSA Journal (2009); 7(9):1316.
   
      (4)  The EFSA Journal (2008) 692, 1.
   
      (5)  ELT L 35, 6.2.2010, lk 1.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Elemendi (Mn) sisaldus (mg/kg) täissöödas, mille niiskusesisaldus on 12 %.
               
            
                  
                     Toitaineliste lisandite kategooria. Funktsionaalrühm: mikroelementide ühendid
                  
               
            
                  3b5.10
               
               
                  —
               
               
                  Metioniini hüdroksüanaloogi mangaankelaat
               
               
                  
                               
                           
                           
                              Söödalisandi kirjeldus:
                              
                                           
                                       
                                       
                                          Metioniini hüdroksüanaloog mangaankelaat, mis sisaldab 15,5–17 % mangaani ja 77–78 % (2-hüdroksü-4-metüültio)butaanhapet
                                       
                                    
                                           
                                       
                                       
                                          Mineraalõli: ≤ 1 %
                                       
                                    
                        
                               
                           
                           
                              Analüüsimeetod (1):
                              Induktiivsidestunud plasma aatomiemissioonspektromeetria (ICP-AES) vastavalt standardile EN 15510:2007
                           
                        
               
                  Kõik liigid
               
               
                  —
               
               
                  —
               
               
                  Kalad: 100 (kokku)
                  Muud liigid: 150 (kokku)
               
               
                  
                              1.
                           
                           
                              Lisand tuleb lisada söödasse eelseguna.
                           
                        
                              2.
                           
                           
                              Ohutusnõuded: käitlemisel kasutada respiraatorit, kaitseprille ja kaitsekindaid.
                           
                        
               
                  14. mai 2020
               
            
         (1)  Analüüsimeetodite üksikasjad on kättesaadavad ühenduse tugilabori veebilehel http://irmm.jrc.ec.europa.eu/crl-feed-additives